《偈六十九首》
宋代·释道宁

薰风乍扇，云雾顿开。
杲日腾空，森罗互显。
如镜照像，不碍光辉。
汝等诸人，二六时中。
发宣前尘，凭何印可。
这里荐得，无明界内，
古佛家风。荆棘林中，
衲僧巴鼻。大地山湛可，
借你出气。借水献花常式事，
傍观犹笑老婆心。

作者简介：释道宁（一○五三～一一一三），俗姓王，歙溪（今安徽歙县）人。祝发蒋山泉禅师，依雪窦老良禅师。踰二年，遍历丛林，参诸名宿。晚至白莲，参五祖法演禅师，顿彻法源。徽宗大观中，住潭州开福寺。政和三年卒，年六十一。为南岳下十四世，五祖法演禅师法嗣。《僧宝正续传》卷二、《嘉泰普灯录》卷一一、《五灯会元》卷一九有传。今录诗一百三十二首。